

#  23-08-2023

# ΔΕΛΤΙΟ ΤΥΠΟΥ

**Ολοκληρώθηκε η κατάθεση προτάσεων κατά την 2η προκήρυξη του Τοπικού Προγράμματος CLLD/LEADER, για παρεμβάσεις Δημοσίου Χαρακτήρα**

Ο **Οργανισμός Ανάπτυξης Κρήτης Α.Ε.** κάνει γνωστό ότι **ολοκληρώθηκε** η διαδικασία της **υποβολής** προτάσεων για έργα «**Δημοσίου χαρακτήρα**» στο **Τοπικό Πρόγραμμα CLLD/LEADER** που υλοποιεί η **Ο.Τ.Δ. Ο.Α.Κ. Α.Ε.**

Στο πλαίσιο της **2ης προκήρυξης** για την υποβολή προτάσεων (**Παρεμβάσεις Δημοσίου Χαρακτήρα**) του **Τοπικού Προγράμματος CLLD/LEADER** συνολικού προϋπολογισμού **Δημόσιας Δαπάνης** 1.550.000€, υποβλήθηκαν **εμπρόθεσμα**, δέκα πέντε [**15**] προτάσεις, συνολικού Προϋπολογισμού 2.640.961,44€, ποσό σχεδόν διπλάσιο του προκηρυσσόμενου.

Από τις προτάσεις που **κατατέθηκαν**, το 76,16% και ποσό που αντιστοιχεί σε 2.011.456,68€ αφορά προτάσεις «**Δήμων**» ενώ το 23,84% και ποσό 629.504,76€, έχει να κάνει με προτάσεις «**Συλλογικών φορέων**».

Θα ακολουθήσει η διαδικασία της «**Αξιολόγησης των Αιτήσεων**» σε επίπεδο «**επιλεξιμότητας και κριτήριων επιλογής**», η δημιουργία «**Πίνακα κατάταξης**» ανά υποδράση και θα ανακοινωθούν οι «**Υπαγώγιμες προτάσεις**» σε εύλογο χρονικό διάστημα.

Υπενθυμίζεται πως το **πρόγραμμα** συγχρηματοδοτείται από το **Υπουργείο Αγροτικής Ανάπτυξης και Τροφίμων** και το **Ευρωπαϊκό Γεωργικό Ταμείο Αγροτικής Ανάπτυξης** στο πλαίσιο του **Προγράμματος Αγροτικής Ανάπτυξης 2014-2020**.

Ο **Οργανισμός Ανάπτυξης Κρήτης Α.Ε.** ευχαριστεί όλους τους φορείς που ανταποκρίθηκαν στην πρόσκληση και **εκφράζει την ικανοποίηση του** για την συνολική εξέλιξη της, από τις αρμόδιες **Υπηρεσίες** και **Διαχειριστικές Αρχές** που εμπλέκονται στην διοικητική διαδικασία.

Οποιαδήποτε πληροφορία θα είναι διαθέσιμη στην ιστοσελίδα του Οργανισμού : www.**oakae.gr**

|  |  |  |  |  |  |
| --- | --- | --- | --- | --- | --- |
| **ΚωδικόςΠρόσκλησης** | **Κωδικός Δράσης / Υποδράσης** | **Δημόσια Δαπάνη Πρόσκλησης** | **Αριθμός Προτάσεων** | **Αιτούμενη Δημόσια Δαπάνη** | **Ποσοστό (%) κάλυψης της προκηρυσσόμενης Δ.Δ.** |
| 19.2.4.2\_2/ M2968661 | Στήριξη για τη δημιουργία, βελτίωση ή επέκταση τοπικών βασικών υπηρεσιών για τον αγροτικό πληθυσμό, καθώς και των σχετικών υποδομών (πχ. παιδικοί σταθμοί, αγροτικά ιατρεία, κ.λπ.) | 200.000,00 | 2 | 309.840,00 | 154,92% |
| 19.2.4.3\_2/ M2968661 | Στήριξη για επενδύσεις για δημόσια χρήση σε υπηρεσίες και υποδομές αναψυχής, ανάπλασης, τουριστικές πληροφορίες και τουριστικές υποδομές μικρής κλίμακας (π.χ. σημάνσεις, κοινόχρηστοι χώροι, ποδηλατικές διαδρομές κ.λπ.) | 800.000,00 | 3 | 1.588.596,72 | 198,57% |
| 19.2.4.4\_2/ M2968661 | Ενίσχυση πολιτιστικών εκδηλώσεων | 100.000,00 | 2 | 57.264,40 | 57,26% |
| 19.2.4.5\_2/ M2968666 | Στήριξη για μελέτες, υπηρεσίες και επενδύσεις, που συνδέονται με τον πολιτισμό, με τη διατήρηση, αποκατάσταση και αναβάθμιση της πολιτιστικής και φυσικής κληρονομιάς των χωριών, των αγροτικών τοπίων και των τόπων με υψηλή φυσική αξία, συμπεριλαμβανομένων των σχετικών κοινωνικοοικονομικών πτυχών, καθώς και δράσεις περιβ/κής ευαισθητοποίησης (συμπεριλαμβανομένων πολιτιστικών / συνεδριακών κέντρων, μουσείων, πολιτιστικών χαρακτηριστικών της υπαίθρου - μύλοι, γεφύρια, κ.λπ.) | 450.000,00 | 8 | 685.260,32 | 152,28% |
|  | **ΣΥΝΟΛΑ** | **1.550.000,00** | **15** | **2.640.961,44** | **170,38%** |

 **Από το Γραφείο Τύπου του Ο.Α.Κ. Α.Ε.**